หมายเหตุ* รีวิวนี้ผมได้เป็นผู้โชคดีไปร่วมทานอาหารจากเพจ Japanese Gourmet Bangkok
เมนูที่เห็นจึงอาจไม่ใช่เมนูที่ขายตามร้านปกติครับ 


ร้านเปิดโล่ง เหมือนลานเบียร์ รับคนได้ 100 คนสบายๆ บรรยากาศญี่ปุ่นจริงๆ 
บรรยากาศน่ามากินตอนหนาวๆมาก เสียดายเมืองไทยไม่มีหน้าหนาวแล้ว 555

วันนี้ได้ชิมเหล้าญี่ปุ่นถึง 10 ชนิด เล่นเอามึนไปเลยเหมือนกัน
เขาบอกว่าปกติก็จะมีขายในร้านเหมือนกันครับ สามารถสั่งได้
รสชาติค่อนข้างกลมกล่อม มีรสบ๊วย รสข้าว ตามวิธีการหมักของญี่ปุ่นครับ
ส่วนระดับแอลกอฮอล์อยู่ที่ 10-14.5% ไม่เมามากเกินไป

ส่วนตัวอาหารก็เป็นกับแกล้มรสชาติดีเลยครับ
*ปริมาณในจานนี่สำหรับแบ่ง4ท่านนะครับ

- ของทานเล่นก่อนชิมเหล้า เนื้อเป็ดย่างไม่เหม็นเนื้อนิ่ม ข้าวหน้าปลาไหลกดเนื้อแน่นๆ ไข่ตุ๋นก็โอเคครับ(แต่ไม่ชอบเม็ดบัว ขมไปหน่อย)
- ซาชิมิแซลม่อนกับมากุโระ กลางๆ รสชาติมาตรฐาน สดดีครับ
- หอยเชลล์ย่างซอสเมนไตโกะ กับเบค่อนพันชีสย่าง อร่อยมากกก หอยนุ่ม หวานและหอม ซอสเมนไตโกะรสเค็มตัดกำลังดี ส่วนเบค่อนชีสก็เค็มๆ กินแกล้มเหล้าได้ดี
- ชุดเทมปูระ มีกุ้ง ปลา ใบชิโซะ(มั้ง) เลี่ยนนิดหน่อย แต่บีบมะนาว จิ้มกับเกลือ+ผงชาเขียวของทางร้าน เค็มๆเปรี้ยวๆ รสชาติแปลกใหม่ดีครับ
- เนื้อวากิวราดซอสวาซาบิ โรยด้วยแชฟฟรอน ราดซอสวาซาบิ หรูหรามากครับ เนื้อคุณภาพดีมาก นิ่มดี(แต่บางอันติดมันก็เหนียวไปเลย)ซอสวาซาบิไม่เผ็ดมาก เข้ากันสุดๆ

รวมๆคือประทับใจครับ แนะนำสำหรับคนที่อยากมาปาร์ตี้กับเพื่อนเยอะๆ สไตล์ญี่ปุ่นๆ 
แต่พอดีไม่ใช่คนปาร์ตี้สังสรรค์เท่าไร คงไม่ได้มาอีก แต่ก็ขอบคุณสำหรับประสบการณ์ครั้งนี้ครับ^^



